Държавен вестник, бр. 9, 2011 г., стр. 99

БРОЙ  9	
Д Ъ Р Ж А В Е Н  В Е С Т Н И К 	
СТР.  99  
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за условията и реда за участие на граждански 
специалисти от Република България в опера­
ции и мисии на международни организации 
за управление на кризи извън територията 
на Република България
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат условията и 
редът за участие на граждански специалисти 
с необходимото образование и квалифика­
ция в операции и мисии на международни 
организации за управление на кризи извън 
територията на страната, механизмът за ко­
ординация между отделните министерства и 
ведомства, редът за командироване на такива 
специалисти, както и осигуряването на необ­
ходимите финансови и материални средства 
с цел изпълнение на поети ангажименти от 
Република България.
Чл. 2. Поддържането на готовността на 
Република България за участие в операции 
и мисии с граждански специалисти включва: 
създаване и поддържане на необходимата база 
данни, подбор на граждански специалисти, 
осигуряване на подготовка, логистика, коор­
динация, сътрудничество, както и осигуряване 
на необходимите финансови и материални 
средства.
Чл. 3. Механизмът за координация включ­
ва: получаване на искане за принос на Репуб­
лика България към конкретна операция или 
мисия, заявяване на възможност за участие с 
граждански специалисти от Република Бъл­
гария, извършване подбора на граждански 
специалисти, съгласуване на кандидатурите 
с международната организация, подготовка и 
организация на участието им в съответната 
операция или мисия.
Чл. 4. Позициите, подлежащи на заемане 
от граждански специалисти, се определят за 
всеки конкретен случай от международната 
организация, провеждаща операцията или 
мисията.
Чл. 5. Условията за подбор и редът за ко­
мандироване на граждански специалисти по 
наредбата се прилагат за позициите, по които 
Република България е заявила възможност за 
национален принос в обхвата на позициите 
по чл. 4.
Чл. 6. Участието на граждански специали­
сти в операции или мисии на международните 
организации за управление на кризи извън 
територията на страната се основава на прин­
ципите на доброволност, защита на живота и 
здравето на участващите и при спазване на 
българското законодателство.
Чл. 7. Статутът на гражданските специали­
сти се определя за всяка конкретна операция 
или мисия въз основа на съществуващите 
актове на международната организацията или 
на други приложими за конкретната операция 
или мисия международноправни договоренос­
ти и българското законодателство.
Чл. 8. По време на командировката си 
гражданските специалисти се намират под 
оперативното ръководство на ръководителя 
на операцията или мисията, определен от 
международната организация.
Чл. 9. Дейностите по изпълнението на 
наредбата, свързани с подбора, подготовка­
та, участието на гражданските специалисти, 
както и тяхното материално и социално оси­
гуряване се извършват от заинтересуваното 
министерство или ведомство в съответствие 
със законоустановената му компетентност.
Чл. 10. Участието на Република България в 
мисии и операции на международни организа­
ции по управление при кризи извън територи­
ята на страната се осъществява с граждански 
специалисти, притежаващи образование и 
квалификация съобразно изискванията на 
конкретната операция или мисия.
Г л а в а  в т о р а
ГОТОВНОСТ НА РЕПУБЛИКА БЪЛГАРИЯ 
ЗА УЧАСТИЕ С ГРАЖДАНСКИ СПЕЦИА­
ЛИСТИ В ОПЕРАЦИИ ИЛИ МИСИИ
Раздел I
Условия за подбор на гражданските специ­
алисти
Чл. 11. Заинтересуваните министерства и 
ведомства извършват първоначален подбор на 
гражданските специалисти, които са заявили 
желание за участие в операция или мисия, 
при условия и по ред, определени с акт на 
съответния министър или ръководител на 
ведомство.
Чл. 12. При получаване на искане за учас­
тие на граждански специалисти в конкретна 
операция или мисия заинтересуваните ми­
нистерства и ведомства извършват подбор 
на гражданските специалисти и представят 
одобрените кандидатури в Министерството 
на външните работи.
Чл. 13. За участие в подбора по чл. 11 и 12 
се допуска лице, което отговаря на следните 
изисквания:
1. да е български гражданин;
2. да е навършило пълнолетие;